**Župa Presvetog Srca Isusova, Palmotićeva 31, Zagreb**

**ŽUPNI LISTIĆ broj 451**

Nedjelja 23. lipnja 2024.

**DVANAESTA NEDJELJA KROZ GODINU “B”**

**Evanđelje: Mk 4, 35-41.**

Uvečer istoga dana kaže im: "Prijeđimo prijeko!" Oni otpuste mnoštvo i povezu Isusa kako već bijaše u lađi. A pratile su ga i druge lađe. Najednom nasta žestoka oluja, na lađu navale valovi te su je već gotovo napunili. A on na krmi spavaše na uzglavku. Probude ga i kažu mu: "Učitelju! Zar ne mariš što ginemo?" On se probudi, zaprijeti vjetru i reče moru: "Utihni! Umukni!" I smiri se vjetar i nasta velika utiha. Tada im reče: "Što ste bojažljivi? Kako nemate vjere?" Oni se silno prestrašiše pa se zapitkivahu: "Tko li je ovaj da mu se i vjetar i more pokoravaju?"

**Komentar župnika:**

Ovo nas evanđelje potiče da promatramo Isusa na kraju jednoga dana. Tako neki drže da je čitavo četvrto poglavlje zapravo jedan dan u kojemu Isus poučava u lađi na moru. Tu govori o kraljevstvu Božjemu u usporedbama, tu je sjeme, svjetiljka, mjera, gorušičino zrno i na kraju stišana oluja na moru.

Kako već mnogi idu na godišnji odmor na more ili se spremaju ovaj odlomak potiče nas da promatramo i more, koje je na početku bilo mirno, bila je to vjerojatno bonaca kad je Isus iz lađe mogao govoriti. Bilo je mirno i kad je Isus zaspao, možda samo mali valovi, no najednom nasta pogibeljna oluja, što nas i stvarno, ali i duhovno upozorava! Duhovno se odnosi na naše životne oluje, ali i na sumnje u Božju prisutnost. Ovdje se očitovala Božanska snaga i storiteljeska moć. Kao što je Bog stvoritelj prirode tako može njoj i zapovijedati. No, sve to Isus čini zbog vjere učenika.

U ovom evanđelju mogu promatrati i Isusa koji se žrtvuje za narod, čitav dan ga poučava i želi duhovno nahraniti. Učenicima želi ojačati vjeru, osobito u svoj mesijanizam, pa se tako pokazuje kao Gospodar prirode. Učenici se prema narodu već odnose pastirski, pomalo preuzimaju Isusove funkcije i „uče se“. Slušaju Isusa, znaju da on može spasavati, ali još im „mesijanska tajna“ nije do kraja otkrivena.

Ovo evanđelje ne ističe ni jednog učenika, sve se govori u množini i kao da učenici izgovaraju sve u jedan glas. To pokazuje njihovo zajedništvo, ali i usmjerenost Isusove poruke na sve učenike, kako onda, tako i danas. Promislit ću, dakle, što meni to govori, što meni želi reći ovo evanđelje: Je li to poruka zajedništva, poruka vjere, poruka ohrabrenja, poruka da se još više zbližim s Isusom onda kad mi je najteže!?

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SV. MISE**   |  |  | | --- | --- | | **DVANAESTA NEDJELJA KROZ G. “B”, 23. 6. 2024.** | **RADNI TJEDAN**  **24. – 29. 6.** | | 08.00: P. BILIĆ | 07.00: P. BILIĆ | | 09.30: P. BALATINAC | 08.00: P. ŠTAMBUK | | 11.00: P. KOČIŠ  12.15: P. VLAH | 09.00: P. NAGY  12.00: P. BALATINAC | |  |  | | 17.00: P. ŠTAMBUK | 18.30: P. VLAH | | 19.00: P. SKELIN |  | | **ISPOVIJEDANJE**   |  |  |  | | --- | --- | --- | | **DVANAESTA NEDJELJA KROZ GODINU “B”,**  **23. 6. 2024.** | **RADNI TJEDAN**  **24. – 29. 6.** | | | 07.30 – 13.00 | 06.30 – 09.30 | | | 16.30 – 19.30 | 11.00 – 12.30  18.00 – 19.30 | | |  | |  | | |

|  |
| --- |
| O B A V I J E S T I |

|  |  |
| --- | --- |
| Ponedjeljak, 24. | SVETKOVINA: ROĐENJE SV. IVANA KRSTITELJA |
| Četvrtak, 27. | BLAGDAN: SV. LADISLAV; Zaštitnik Nadbiskupije |
| Petak, 28. | Spomendan: Sv. Irenej; muč. i crkveni naučitelj |
| Subota, 29. | SVETKOVINA: SV. PETAR I PAVAO, APOSTOLI |
| **NEDJELJA, 30. 6.** | **TRINAESTA NEDJELJA KROZ GODINU “B”** |

Budući da je ovu nedjelju **23. u mjesecu**, **smrtni dan naše drage župljanke Anamarije Carević** posebno ćemo je staviti u molitve pod večernjom **sv. misom u 19 sati**, a koju ćemo prikazati **za dobročinitelje obnove** i za našu Zakladu.

U ponedjeljak molimo krunicu za obitelji u 20 sati na Kamenitim vratima.

Na **svetkovine kroz tjedan**, a **i na blagdan** zaštitnika Nadbiskupije s**v. mise će kod nas biti kao radnim danom**.

**Petrovo** se posebno slavi u našoj susjednoj župi, gdje će u 11.30 svečanu sv. misu imati mons. Dražen Kutleša, naš nadbiskup.

Na Petrovo je i **tradicionalna sv. misa zahvalnica - Te Deum - našeg Akademskog zbora Palma**, pri kraju akademske godine, pa će tako svečanu pjevanu sv. misu **u 18.30** predvoditi p. Niko Bilić.

**U sljedeću nedjelju**, po odredbi HBK, **prikuplja se tkz. “Petrov novčić”**, a radi se o vjerničkoj solidarnosti s papom, kako bi mogao obavljati redovite poslove i pomoći potrebnima.

Do te nedjelje, 30. lipnja, bit će redoviti raspored sv. misa i ispovijedanja. **Ljetni raspored** započinje u ponedjeljak **1. srpnja i trajat će uključno do subote 31. kolovoza**. Sv. mise nedjeljom su tako u 8; 9.30; 11; 19 i 20.30 sati, a radnim danom u 7, 9, 12 i 19 sati. Ispovijeda se pola sata prije svake sv. mise. Na **Prvi petak** u srpnju i kolovozu bit će redoviti raspored kao i preko godine. **Župni ured** radit će ponedjeljak, utorak i srijedu od 17 do 18 sati, a četvrtak i petak od 9.30 do 10.30 sati.

Početkom ljetnog rasporeda, **od 1. srpnja**, po odluci HBK, **iznos misnog stipendija bit će 10 €,** gregorijana 400 €, a za već upisane nakane nakon 1.7. ne treba nadoknađivati.

Poslužite se **Glasnikom Srca Isusova i Marijina**, novim Glasom Koncila te našim **Župnim listićem**, kojemu je zadnji broj sljedeće nedjelje, prije ljeta.

|  |
| --- |
| MANJE JE VIŠE (LAIČKA KOLUMNICA [404]) |

**ŽELJENA LUKA ŽIVOTA I MIRA**

Dragi župljani i župljanke, u današnjem psalmu i evanđelju slušamo o velikoj oluji koju je Isus umirio. Učenici su se prestrašeni borili s morem, vjetrom i valovima, dok je On mirno spavao. Probudivši ga, zapita ih što su tako bojažljivi te gdje im je vjera. U tom trenutku učenici su se zapitali: „Tko li je ovaj da mu se i vjetar i more pokoravaju?'' Koliko smo mi samo puta u životu nestrpljivi i preplašeni, a sve što nam treba je više vremena provedeno u molitvi, odnosno u razgovoru s Bogom. Nedavno sam u jednoj propovijedi čula kako je najveća obrana u životu upravo molitva koja se sastoji od svakodnevne molitve krunice, klanjanja i svete mise jednom tjedno te ispovijedi jednom u dva tjedna. Nekako sam se nad tim zamislila, koliko god to isprva zvučalo jednostavno, ali sve velike stvari su u svojoj biti jednostavne. Tad sam shvatila koliku razliku u mojemu danu čini molitva krunice, a pogotovo sveta misa prije početka dana jer taj dan protekne nekako drugačije i lakše unatoč svim dnevnim izazovima. Voljela bih još istaknuti nekoliko citata iz psalma: ,,Obradovaše se tišini, u željenu luku on ih povede. Neka hvale Gospoda za dobrotu njegovu, za čudesa njegova sinovima ljudskim!'' Neka se i mi obradujemo u tišini molitve kako bismo sigurnije kročili Božjim putem te se u potpunosti prepustili Njemu na putu do željene luke. Iva Smolčić

Izdaje župa Presvetog Srca Isusova, Palmotićeva 31, Zagreb, tel. 01/210 4451

zupalma@email.t-com.hr, godina X, <http://www.zupa-presvetog-srca-isusova.hr/>